Source: https://www.riigiteataja.ee/akt/688483
Timestamp: 2018-07-16 03:05:59+00:00
Document Index: 285320

Matched Legal Cases: ['§ 12', '§ 13', '§ 14', '§ 15', '§ 16', '§ 17', '§ 2', '§ 6', '§ 12', '§ 81', '§ 16', '§ 81', '§ 81', '§ 7', '§ 81', '§ 81', '§ 81', '§ 13', '§ 29', '§ 14', '§ 15', '§ 2', '§ 6', '§ 6', '§ 6', '§ 6', '§ 6', '§ 17', '§ 19', '§ 19', '§ 20', '§ 201', '§ 21', '§ 29']

§ 12 Kogumispensionide seaduse muutmine
§ 13 Puhkuseseaduse muutmine
§ 14 Riikliku pensionikindlustuse seaduse muutmine
§ 15 Riiklike peretoetuste seaduse muutmine
§ 16 Sotsiaalmaksuseaduse muutmine
§ 17 Tulumaksuseaduse muutmine
19.12.2003 otsus nr 493
(2) Ühe kalendrikuu keskmine tulu on sotsiaalmaksuga maksustatud tulu, mis arvutatakse ühe kalendrikuu keskmise isikustatud sotsiaalmaksu alusel. Ühe kalendrikuu keskmise isikustatud sotsiaalmaksu suurus on hüvitise taotleja hüvitisele õiguse tekkimise päevale eelnenud kalendriaasta isikustatud sotsiaalmaksu, välja arvatud sotsiaalmaksu seaduse (RT I 2000, 102, 675; 2001, 50, 285; 59, 359; 79, 480; 91, 544; 95, 587; 2002, 44, 284; 62, 377; 111, 662) § 2 lõike 1 punkti 8 alusel töötuskindlustushüvitiselt ja § 6 lõike 1 punktide 1–4 ja 6–9 alusel makstud sotsiaalmaks, ja kalendrikuude arvu jagatis. Arvesse võetavate kalendrikuude arv on võrdne arvuga, mis saadakse kalendriaasta kalendripäevade arvu ja töövõimetuslehe alusel ajutiselt töölt vabastatud päevade arvu vahe jagamisel 30-ga, kuid see kalendrikuude arv ei tohi olla suurem kui 12. Kalendrikuude arv arvutatakse täpsusega kaks kohta pärast koma. Kui kalendrikuude arv on võrdne nulliga, kuid isik on saanud sotsiaalmaksuga maksustatavat tulu, jagatakse tema tulu arvuga 12.
§ 12. Kogumispensionide seaduse muutmine
Kogumispensionide seaduses (RT I 2001, 79, 480; 2002, 23, 131; 44, 284; 102, 600; 105, 612; 111, 662) tehakse järgmised muudatused:
«(2) Kohustuslik kogumispension on seaduse kohaselt tagatud perioodiline hüvitis, mille saamiseks omandatakse kohustusliku kogumispensioni maksete, isiku eest makstud sotsiaalmaksust sotsiaalmaksu seadusega määratud osa ja vanemahüvitiselt makstud täiendavate sissemaksete eest kohustusliku pensionifondi osakuid ning mis makstakse välja pensionifondist või mille maksab välja kindlustusandja.»;
«§ 81. Täiendavad sissemaksed kohustuslikku pensionifondi vanemahüvitise saamise korral
(1) Kohustuslikku pensionifondi täiendavate sissemaksete tegemiseks kohustatud isiku eest, kes saab vanemahüvitist (edaspidi hüvitis) vastavalt vanemahüvitise seadusele, eraldatakse riigieelarvest täiendavalt üks protsent hüvitise summast (edaspidi täiendav sissemakse) iga sündinud lapse kohta.
(2) Täiendavaid sissemakseid kohustuslikku pensionifondi tehakse kohustatud isiku eest hüvitise maksmise perioodil, arvates hüvitise määramisest.
(3) Täiendava sissemakse eest omandab kohustatud isik käesoleva seaduse § 16 lõikes 2 sätestatud kohustusliku pensionifondi osakuid.
(4) Täiendavale sissemaksele kohaldatakse makse kohta sätestatut.»;
«21) kontrollima Eesti väärtpaberite keskregistrist, kas käesoleva seaduse § 81 lõikes 1 nimetatud hüvitise saaja on kohustatud isik, ja arvutama kohustatud isikule makstavalt hüvitiselt täiendava sissemakse suuruse käesoleva seaduse § 81 lõikes 1 sätestatud määras;»;
4) paragrahvi 10 lõike 1 punktid 3 ja 4 muudetakse ning sõnastatakse järgmiselt:
«3) üle kandma kinnipeetud makse ning käesoleva lõike punkti 21 alusel arvestatud täiendava sissemakse Maksuameti pangakontole väljamakse tegemise kuule järgneva kuu 10. kuupäevaks ja esitama samaks kuupäevaks elu- või asukohajärgsele Maksuameti kohalikule asutusele rahandusministri kehtestatud asjakohase deklaratsiooni;
4) andma isikule, kellele maksti käesoleva seaduse § 7 lõikes 1 sätestatud summasid või kelle eest tehti § 81 lõikes 1 sätestatud täiendavaid sissemakseid, tema nõudmisel tõendi kinnipeetud makse või täiendavate sissemaksete kohta järgneva aasta 1. veebruariks või tema töölt lahkumise korral koos lõpparvega. Tõendi vormi kehtestab rahandusminister.»;
«(1) Maksuamet kannab makse ja täiendava sissemakse tasumisel laekunud vahendid 15 tööpäeva jooksul üle Eesti väärtpaberite keskregistri pidaja (edaspidi registripidaja) pangakontole Eesti Pangas.»;
6) paragrahvi 11 lõiget 2 täiendatakse punktiga 4 järgmises sõnastuses:
«4) täiendava sissemakse suurus.»;
7) paragrahvi 162 täiendatakse lõikega 8 järgmises sõnastuses:
«(8) Käesoleva paragrahvi lõikes 4 nimetatud isiku eest tehakse käesoleva seaduse § 81 lõikes 1 nimetatud täiendavaid sissemakseid kohustuslikku pensionifondi § 81 lõikes 1 nimetatud hüvitise maksmise perioodil, arvates hüvitise määramisest, kuid mitte enne valikuavalduse esitamise aastale järgneva aasta 1. jaanuari, tingimusel, et valikuavaldus on esitatud hiljemalt 1. novembriks. Pärast 1. novembrit, kuid enne järgmise aasta 1. jaanuari valikuavalduse esitanud isiku eest tehakse täiendavaid sissemakseid hüvitise maksmise perioodil, arvates hüvitise määramisest, kuid mitte enne ülejärgmise aasta 1. jaanuari.»
§ 13. Puhkuseseaduse muutmine
Puhkuseseaduse (RT I 2001, 42, 233; 2002, 61, 375; 62, 377) § 29 lõiget 5 täiendatakse pärast sõna «eest» sõnadega «hüvitist vastavalt vanemahüvitise seadusele või».
§ 14. Riikliku pensionikindlustuse seaduse muutmine
Riikliku pensionikindlustuse seaduses (RT I 2001, 100, 648; 2002, 53, 336 ja 338; 61, 375; 2003, 20, 116; 48, 343) tehakse järgmised muudatused:
1) paragrahvi 33 lõiget 2 täiendatakse punktiga 6 järgmises sõnastuses:
«6) seadusega talle pandud muude vaidluste lahendamine.»;
2) paragrahvi 53 lõike 1 punkt 4 muudetakse ja lõiget täiendatakse punktiga 5 järgmises sõnastuses:
«4) isikule pensioni, toetuse või hüvitise määramise ja maksmise alusandmeid;
5) andmeid isikule pensioni, toetuse või hüvitise määramise ja maksmise kohta.»
§ 15. Riiklike peretoetuste seaduse muutmine
Riiklike peretoetuste seaduses (RT I 2001, 95, 587; 2002, 61, 375; 2003, 18, 103; 75, 498) tehakse järgmised muudatused:
1) paragrahvi 6 täiendatakse lõikega 7 järgmises sõnastuses:
«(7) Käesoleva paragrahvi lõike 1 punktis 1 ja lõikes 11 sätestatud lapsehooldustasu ei maksta lapse kohta, kelle sünniga seoses makstakse sünnitushüvitist ravikindlustuse seaduse (RT I 2002, 62, 377; 2003, 20, 116) alusel või vanemahüvitist vanemahüvitise seaduse alusel.»;
«(1) Peretoetuste taotlemiseks esitatakse järgmised põhidokumendid:
2) isikut tõendavate dokumentide seaduse (RT I 1999, 25, 365; 2000, 25, 148; 26, 150; 40, 254; 86, 550; 2001, 16, 68; 31, 173; 56, 338; 2002, 61, 375; 63, 387; 90, 516; 2003, 13, 65; 15, 87) § 2 lõikes 2 nimetatud dokument.»;
«(11) Eesti Vabariigi haridusseaduse (RT 1992, 12, 192; RT I 2003, 33, 205; 48, 342; 58, 387) alusel moodustatud õpilaste ja üliõpilaste registrist kantakse riiklikusse pensionikindlustuse registrisse järgmised peretoetuste määramiseks vajalikud andmed:
Sotsiaalmaksuseaduses (RT I 2000, 102, 675; 2001, 50, 285; 59, 359; 79, 480; 91, 544; 95, 587; 2002, 44, 284; 62, 377; 111, 662) tehakse järgmised muudatused:
1) paragrahvi 2 lõikes 7 asendatakse sõnad «§ 6 lõike 1 punktide 1 või 5 alusel» ja sõnad «§ 6 lõike 1 punktide 1 ja 5 alusel» sõnadega «§ 6 lõike 1 punktide 1, 11 või 5 alusel»;
2) paragrahvi 6 lõiget 1 täiendatakse punktiga 11 järgmises sõnastuses:
«11) isik, kellele makstakse hüvitist vanemahüvitise seaduse alusel;»;
3) paragrahvi 9 lõikes 4 asendatakse sõnad «§ 6 lõike 1 punktide 1 või 5 alusel» mõlemal juhul sõnadega «§ 6 lõike 1 punktide 1, 11 või 5 alusel».
§ 17. Tulumaksuseaduse muutmine
Tulumaksuseaduses (RT I 1999, 101, 903; 2001, 11, 49; 16, 69; 50, 283; 59, 359; 79, 480; 91, 544; 2002, 23, 131; 41, 253; 44, 284; 47, 297; 62, 377; 111, 662; 2003, 18, 105; 58, 387) tehakse järgmised muudatused:
«(2) Tulumaksuga maksustatakse saadud pensionid, toetused, stipendiumid, kultuuri-, spordi- ja teaduspreemiad, loteriivõidud ning vanemahüvitise seaduse alusel saadud hüvitised.»;
2) paragrahvi 29 lõike 9 esimene lause muudetakse ja sõnastatakse järgmiselt:
«(9) Tulumaksuga maksustatakse kõik Eesti riigi, kohaliku omavalitsusüksuse või residendi poolt mitteresidendile makstud pensionid ja stipendiumid, kultuuri-, spordi- ja teadusalased preemiad, toetused, abirahad, loteriivõidud ning vanemahüvitise seaduse alusel makstud hüvitised (§ 19 lõige 2).»;
3) paragrahvi 41 punkt 6 muudetakse ja sõnastatakse järgmiselt:
«6) mitteresidendile või residendist füüsilisele isikule makstavalt tulumaksuga maksustamisele kuuluvalt kindlustushüvitiselt, pensionilt, pensionifondi väljamakselt, stipendiumilt, loteriivõidult, elatiselt, vanemahüvitise seaduse alusel makstavalt hüvitiselt (§ 19 lõiked 1 ja 2, § 20 lõiked 1–3, § 201, § 21 lõige 1, § 29 lõige 9) või muult väljamakselt, välja arvatud punktis 12 nimetatud väljamaksed;».